རྗེས་ནས་སློབ་གྲྭའི་དུས་དེབ་ཀྱི་རྩོམ་སྒྲིག་གི་ལས་ཀ་གཉེར་སྐབས།ཁོ་བོས་རྒན་ཁོང་གིས་འཆད་ཁྲིད་གནང་བ་སོགས་ཀྱི་འདྲ་པར་རེ་དེབ་ཀྱི་རྒྱབ་ཤོག་ནང་མར་ཇུས་འགོད་བྱས་ནས་དཔར་དུ་བསྐྲུན་པ་ལ།རྒན་འདི་ཙམ་པོ་ཅི་ཡང་མ་རེད།འདིར་འཇོག་པའི་དགོས་པ་མེད་ལ།སྔོན་ཆད་ངེད་ཅག་གི་སློབ་གྲྭར་རྒན་འདིའི་དགེ་རྒན་དུ་གྱུར་བ་མང་པོ་ཞིག་གིས་ཀྱང་འཆད་ཁྲིད་བྱས་མྱོང་ཡོད་པ་རེད་ཅེས།ང་ལ་གཞུང་སྒྲུབ་ཁང་ནས་གཤེ་གཤེ་མང་ཙམ་བཏང་སོང་།དུས་དེབ་ནི་དུས་དེབ་རང་རེད་དེ།དུས་དང་སྐབས་སུ་དེ་ཡི་རྩོམ་ཡིག་གི་ནང་དོན་དང་ཕྱི་ནང་གསང་གསུམ་སོགས་ལ་འགྱུར་བ་ཕྲན་བུ་ཙམ་ཡང་མེད་ན།དུས་དེབ་ལ་དུས་དེབ་ཀྱི་ངོ་བོ་མེད་ཐོགདེབ་དེས་ཀློག་པ་པོ་དག་ལ་གནང་འོས་པའི་ཤེས་བྱ་དང་གསར་བྱུང་གི་གནས་ཚུལ་ཙམ་ཡང་བརྒྱུད་སྒྲོག་ཐུབ་གིན་མེད་པས།དེ་ལྟ་བུ་ཞིག་དཔར་དུ་བསྐྲུན་ཡང་བསྐྲུན་པའི་དགོས་པ་ཁྱོན་ནས་མི་འདུག་ཨང་།